**Tisztelt Partnerünk!**

A Magyar Víz- és Szennyvíztechnikai Szövetség (MaSzeSz) **Kerekasztal beszélgetés a települési tisztítók technológiai határértékei szabályozásának felülvizsgálatáról** címmel szakmai kerekasztal beszélgetést kezdeményez **november 29**-én.

Felelősséget érezve a környezeti állapotunk jó minőségben tartásáért és annak megőrzésért, ugyanakkor hisszük, hogy a magas szintű szakmai munkánk alapja a szükséges eljárásrendek, jogi szabályozások pontos lefektetése, azok megismerése, hatásainak pontos becslése, valamint a betartásukhoz szükséges források megteremtése.

A rendezvényen a jogalkotók, az érintett hatóságok, a tervezők, az üzemeltetők bevonásával, hogy jobban megismerve a tervezett jogi szabályozásokat, beleértve a határértékeket is, már a felülvizsgálati szakaszban szakmai véleményükkel járuljanak hozzá annak sikeréhez.

**Korlátozott számban lehetőséget biztosítunk a vízipari** (tervező, kivitelező, szolgáltató, gyártó, forgalmazó) **szervezetek know-how-jának bemutatására,** a tematikus szakmai napok témájához illeszkedő szakmai bemutatók és előadások megtartására. A rendezvényeken így a személyes kapcsolatépítésen túl lehetőség nyílik információs anyagok és terméktájékoztatók kihelyezésére, valamint az adott szakmai kérdéskörrel kapcsolatos támogatói szerepvállalásra.

Kérem, hogy amennyiben a **Kerekasztal beszélgetésen** történő bemutatkozási, és előadási lehetőség felkeltette érdeklődését, tekintse meg a MaSzeSz **alábbi** **támogatói csomagjait, és megjelenésével járuljon hozzá szakmai napunk sikeréhez**.

Tisztelettel várjuk az Önök szervezetét Tematikus Szakmai Napunkon!

Üdvözlettel,

**Sinka Attila**

MaSzeSz főtitkár